**Οπτική Ταυτότητα Φεστιβάλ Αθηνών Επιδαύρου 2022**

Στην προσπάθειά μου να δουλέψω πάνω στην εικαστική ταυτότητα του φετινού Φεστιβάλ Αθηνών Επιδαύρου, δημιούργησα μια γλώσσα από εικόνες, στην οποία σκοπός μου είναι να πρωταγωνιστήσουν οι έννοιες του ρυθμού, του έντονου χρώματος, της καθαρής και αφαιρετικής φόρμας, αλλά και ελαφρύτερες έννοιες όπως, για παράδειγμα, η έννοια του καλοκαιριού.

Πάντα είχα την εντύπωση βλέποντας τους λουομένους να βγαίνουν από τη θάλασσα και να τυλίγονται στις πολύχρωμες πετσέτες τους πως βλέπω μπροστά μου μια παράσταση Κabuki ή θεάτρου Νo ή ακόμα και της δικής μας ελληνικής τραγωδίας... Με έναν τρόπο, αυτοί οι ίδιοι αρχετυπικοί ήρωες εμφανίζονται στις εικόνες που έφτιαξα για το Φεστιβάλ είτε ως πρωταγωνιστές μεταμορφωμένοι σε πορτοκάλια και λεμόνια, παίζοντας κάποιο νοητό ρόλο σε μια φανταστική σκηνή, είτε ως θεατές του ίδιου αυτού φανταστικού έργου, που συρρέουν προσερχόμενοι στην παράσταση με σκοπό να τη μετουσιώσουν σε μια προσωπική και συλλογική εμπειρία.

Γιάννης Βαρελάς

Αθήνα, 27/03/2022

**Γιάννης Βαρελάς**

Ο Γιάννης Βαρελάς γεννήθηκε το 1977 στην Αθήνα και μοιράζει τη ζωή του μεταξύ Αθήνας, Βιέννης και Λος Άντζελες. Είναι απόφοιτος της Ανώτατης Σχολή Καλών Τεχνών και του Royal College of Arts στο Λονδίνο. Έχει παρουσιάσει ατομικές εκθέσεις του ανά τον κόσμο συμπεριλαμβανομένων των «Double-Blind» στη γκαλερί The Breeder (Αθήνα, 2021), «The Island» στη Galerie Forsblom (Ελσίνκι, 2020), «Jannis Varelas - Tennis Elbow» (Νέα Υόρκη, 2019), «Anima I» στο Μουσείο Μπενάκη (Αθήνα, 2019), «Our House» στη Galerie Forsblom (Στοκχόλμη, 2018), «The Pomegranate Circus / Under The Chair» στη Galerie Forsblom (Ελσίνκι, 2017), «Monster» στη Στέγη Ιδρύματος Ωνάση (Αθήνα, 2017), «A Duck and a Crutch» στη Galerie Krinzinger (Βιέννη, 2016), «Common People» στη James Fuentes LLC (Νέα Υόρκη, 2016), «New Flags for A New Country / Destroying Elvis» στη Στέγη Ιδρύματος Ωνάση (Αθήνα, 2016), «New Flags for a New Country» στη γκαλερί The Breeder (Αθήνα, 2015), «Sleep My Little Sheep Sleep» στο Κέντρο Σύγχρονης Τέχνης του Σινσινάτι (ΗΠΑ, 2012) και «Brown Box and the Broken Theater» στη Galerie Krinzinger (Βιέννη, 2012).

Οι ομαδικές εκθέσεις όπου έχει λάβει μέρος περιλαμβάνουν ενδεικτικά τις «Distorted Portrait» στη Space K Seoul (Νότια Κορέα , 2020), «Supergood-dialogues with Ernesto de Sousa» στο MAAT (Λισσαβώνα, 2018), «Instructions for Happiness» στο μουσείο Belvedere 21 (Βιέννη, 2017), «Ametria, based on an idea by Roberto Cuoghi» του Ιδρύματος ΔΕΣΤΕ και του Μουσείου Μπενάκη (Αθήνα, 2015), «Paper - works from the Saatchi Collection» στη Saatchi Gallery (Λονδίνο , 2013), «Hell As Pavilion» στο Palais de Tokyo (Παρίσι , 2013), Βραβεία ΔΕΣΤΕ 2011 στο Μουσείο Κυκλαδικής Τέχνης, (Αθήνα, 2011), «Skin Fruit: Selections from The Dakis Joannou Collection», υπό την επιμέλεια του Jeff Koons, στο New Museum (Νέα Υόρκη, 2010), «Lebt und arbeitet in Wien III: Stars in a Plastic Bag», υπό την επιμέλεια των Ξένια Καλπακτσόγλου, Raphaela Platow, Olga Sviblova και Angela Stief, στην Kunsthalle Wien (2010), 12η Μπιενάλε του Καΐρου (2010), «Prospect 1 Biannual» της Νέας Ορλεάνης, υπό την επιμέλεια του Dan Cameron (2008) και «Destroy Athens», 1η Μπιενάλε της Αθήνας (2007).

Πολυάριθμες συλλογές ανά τον κόσμο φιλοξενούν έργα του. Μεταξύ άλλων, αναφέρονται ενδεικτικά, η συλλογή The Saatchi Collection στο Λονδίνο, η συλλογή του Ιδρύματος Ωνάση στη Νέα Υόρκη, η συλλογή του Μουσείου Μοντέρνας Τέχνης της Μόσχας στη Ρωσία, η συλλογή του Μουσείου Σύγχρονης Τέχνης Kiasma στο Ελσίνκι, η συλλογή του Μουσείου Μπενάκη στην Αθήνα, η συλλογή The Zabludowicz Collection στο Λονδίνο και η συλλογή Hort Family Collection στη Νέα Υόρκη.

Ο Γιάννης Βαρελάς εκπροσωπείται από τη γκαλερί The Breeder.

THE BREEDER

Ιάσωνος 45

10436 Αθήνα

Τ/Φ: +30 210 33 17 527

gallery@thebreedersystem.com

[www.thebreedersystem.com](http://www.thebreedersystem.com)